internet vaartha 231 Views
ఫతేమైదాన్‌ : భారత బ్యాడ్మింటన్‌ సంఘం కార్యదర్శిగా పనిచేస్తున్న ఆంధ్రప్రదేశ్‌కు చెందిన సి.హెచ్‌.పున్నయ్య చౌదరికి ఆంధ్రప్రదేశ్‌ ముఖ్యమంత్రి నారా చంద్రబాబు నాయుడు మంగళవారం నాడు చౌదరికి 18 లక్షల రూపాయల ఖరీదైన ఇన్నోవ కారును ఆయన అందజేశారు. గత యాబై సంవత్సరాలుగా బ్యాడ్మింటన్‌కు సేవలు అందిస్తున్న పున్నయ్య చౌదరికి ఈ ఘనత దక్కింది. అప్పటి సమైక్య రాష్ట్రంలో ఎంతో మంది క్రీడాకారులను జాతీయ, అంతర్జాతీయ స్థాయిలో బ్యాడ్మింటన్‌ పోటీలో భారతదేశం తరుపున పాల్గొనే విధంగా ఎందరో క్రీడాకారులను ఈయన ప్రోత్సహించడం జరిగింది. కార్యక్రమంలో ఆంధ్రప్రదేశ్‌ మంత్రి పత్తిపాటి పుల్లారావు, ఎపి శాప్‌ చైర్మన్‌ పి. ఆర్‌.మోహన్‌, ఎపి బ్యాడ్మింటన్‌ సంఘం అధ్యక్షుడు, మాజీ మంత్రి టి.వెంకటేశం, సీనియర్‌ ఉపాధ్యక్షలు రాయపాటి రంగారావు, డాక్టర్‌ పి.అనుకమ్మ చౌదరి, భారత బ్యాడ్మింటన్‌ సంఘం సంయుక్త కార్యదర్శి సి.హెచ్‌.రవికిరణ్‌, ఎపి కార్యదర్శి రాంమోహన్‌రావు తదితరులు పాల్గొన్నారు.